विवेकशील साझा पार्टिले २०७५ साल लाई संगठन विस्तार वर्षको रूपमा घोषणा गर्दै देश तथा विदेशमा संगठन विस्तारको अभियानलाई तीव्र बनाएको छ । आइतबार दक्षिण कोरियाको सुवन, ह्वासंगमा सदभाव समूह गठन गरेको छ ।
गत महिनामा किम्हे शहरमा सद्भाव समूह गठन गरेको थियो । दक्षिण कोरियाको सुवन, ह्वासंग साथै वरपर शहरका विवेकशील साझा पार्टीका सदस्य तथा शुभेच्छुकहरूविच बडा दशैँको अवसरमा शुभकामना आदान प्रदान साथै सुवन-ह्वासंग सद्भाव समूह गठन कार्यक्रम सम्पन्न भएको छ ।
सुवन तथा ह्वासंग शहरका सदस्यहरूको बैठकले श्री सूर्य प्रसाद पोखरेल को संयोजकत्वमा ९ सदस्यीय सद्भाव समूह गठन गरेको छ । उपसंयोजकमा श्री राम प्रसाद शर्मालाई चयन भएका छन् । सदस्यहरूमा भागीरथ पराजुली, खुम बहादुर थापा, किशोर कुमार भट्ट , सुन्दरराज तिवारी, सुरेश कुमार थापा , योगेन्द्र लम्साल, .नरेश कुमार बल रहेका छन् । नवगठीत समूहले श्री आरपि देवकोटा लाई सल्लाहकारको रूपमा चयन गरेको छ ।
कार्यक्रमको क्रममा श्री कृष्ण थापाले आन्सङ्ग तथा श्री विनोद कुमार राई ले आनसान सीको प्रतिनिधिको जिम्मेवारी ग्रहण गर्नुभएको छ। कार्यक्रममा उपस्थित अधिकांश शूभेच्छुकहरूले सदस्यता ग्रहण गर्नुभएको थियो ।